Tips og ideer til praktisk gjennomføring av fadderpakke-ordning

* Det er opp til fadderne om de evt. vil dele jobben mellom seg, gi en gave hver, f.eks. Ellers så er det en som tar ansvar og påtar seg denne oppgaven. Posen blir gitt en i følget rett etter dåpshandlingen, mens de fortatt står rundt døpefonten
* Vi gir også faddergaven til barn som blir døpt hos oss, men tilhører andre menigheter? Det ville bli for dumt om vi gjorde forskjell på dåpsbarna i gudstjenesten
* Dersom noen fra vår menighet skal døpes i andre menigheter får de fadderpakken med seg fra dåpsorienteringen.
* Faddere som har fadderbarn i andre menigheter, uten slik ordning, har anledning til å kjøpe fadderpakke fra oss.
* Det følger med et skriv i fadderpakken. Her er en forklaring til hvordan pakken er tenkt brukt. Se vedlegg.
* Selve posen er en papirpose hvor vi klistrer en etikett (A4-størrelse) med bilde av kirken, navn på dåpsbarnet og dåpsdato. Se vedlegg for eksempel.

på 1 års dåpsdag: et bilde av kirken og en aftenbønn

* **Vi bruker billige rammer fra Ikea. 24 x 32 cm, koster 19 kr pr stk.**
* **Vi bruker Margrethe Munthes «Kjære Gud jeg har det godt», mye fordi det er en kjent aftenbønn for mange foreldre. Vi har fått laget et stilisert bilde av kirken med teksten trykket ved siden av. Se vedlegg**

på 2 års dåpsdag: en spisebrikke med bordbønn:

* **Vi bruker Iko sin. Vi har fått tips fra Søreide menighet i Bergen om å lage sin egen bordbrikke. De har designet selv og bestilt dem fra et firma som lager slike produkt. Et tips jeg uansett vil gi er å ikke rulle dem sammen når de skal pakkes inn. Vi frykter at mange brikker ikke vil ligge flatt ut på bordet etter å ha vært sammenrullet i to år…**

på 3 års dåpsdag: en CD med kristne barnesanger.

* **Vi har vurdert dvd med kirkerotter, puslespill og div cd-er. Viktig at det vi sender ut er noe vi kan stå for 100 % og som vi også tror vil bli brukt. Nå har vi CDen «En ring av gull» som 3-årsgave**

**Håper dette er til nytte! Lykke til **